অবসর গ্রহণের পরে প্রবীণ নাগরিকগন বিভিন্ন ভাবে তার অধিকার থেকে বঞ্চিত হন। যদিও তাদের মূল্যায়ন হওয়া উচিৎ সবচেয়ে বেশি, কেননা তারা সমাজের সবচেয়ে অভিজ্ঞতা সম্পন্ন মানুষ । একই সাথে তারা দীর্ঘ সময় দেশ ও সমাজের জন্য কাজ করে অবসর গ্রহণ করেছেন। অথচ অনেক সময়ই তাদের ভবিষ্যৎ অনিশ্চয়তার মাঝে পরে যায়। এছাড়া অন্যের উপর নির্ভরশীলতাও সম্মানিত প্রবীণ নাগরিকগণের মানসিক দুর্বলতার একটি বড় কারণ হয়ে দাঁড়ায় । আর এ সমস্ত বিষয় থেকেই তৈরি হয় হীনমন্যতা এবং ধীরে ধীরে তারা আত্মবিশ্বাস হারিয়ে মানসিক ভাবে দুর্বল হয়ে পড়েন। আর এই মানসিক দুর্বলতার প্রভাব পরে শরীরে । ফলে তারা স্বাভাবিকের তুলনায় অনেক দ্রুত শারীরিক ভাবে দুর্বল হয়ে যেতে থাকেন।